Mavsumiy allergiya: bahorda ushbu muammo bilan qanday kurashish kerak?

Ba’zi insonlar bahorda hamma narsa gullashi va ifor taratishini mutlaqo yoqtirmaydi. Afsuski, bularning barchasi allergiya tufayli. Biroq o‘zingizni qiynash shart emas, balki muammodan xalos bo‘lishga harakat qilish lozim. “Domashniy ochag” nashri muammoni bartaraf etish choralari bilan bo‘lishdi.

Mavsumiy allergiyaning sababi nima va uni qanday qilib to‘g‘ri davolash bo‘yicha tibbiyot fanlari doktori, allergist-immunolog, NKCC Allergologiya va immunologiya bosh shifokori Yuriy Solomonovich Smolkin o‘z tavsiyalarini berib o‘tdi.
Yuqumli emas: nima uchun allergiya paydo bo‘ladi?
Og‘izning qurishi, burun bitishi, ko‘zlar yoshlanishi, aksirish: bahorgi allergiyaning bu alomatlari shamollashga o‘xshaydi, shuning uchun kasallik ko‘pincha adashtiriladi, garchi ular butunlay boshqa sabablar tufayli paydo bo‘lsa ham. Yuqumli kasalliklarga viruslar va mikroblar sabab bo‘ladi, allergiya esa immunitet tizimining buzilishidir. U sog‘lom organizm bardosh bera oladigan odatiy ogohlantirishlarga o‘ta sezgir bo‘lib qoladi va ulardan xalos bo‘lishga harakat qiladi.
Bahorda gul, daraxt va o‘tlarning gulchanglari, uy changlari, patlar, jun zarralari va uy hayvonlarining terisi qo‘zg‘atuvchilar ro‘yxatiga kiradi va ifloslangan havoda katta shaharda yashash mavsumiy allergiya alomatlarini sezilarli darajada kuchaytirishi mumkin.
To‘xtovsiz aksirish, ko‘zlar yoshlanishi va burun qichishishi
Ko‘zlar yoshlanadi, burun qichishadi, sumka shisha va ro‘molchaga to‘ladi, atrofdagilar esa salomatlik tilash bilan ovora, yengillik esa bir necha daqiqaga keladi – bahorda allergiya bilan og‘riganlarning hayoti shunday ko‘rinadi. Bularning barchasiga shunchaki chidash kerak emas. Pollinoz belgilari to‘g‘ridan to‘g‘ri allergenlarga bog‘liq: ularning soni qancha kam bo‘lsa, shuncha yaxshi, shu tufayli vaziyatni yengillashtirish uchun immunitet tizimining buzilishiga olib kelishi mumkin bo‘lgan hamma narsani maksimal darajada istisno qilish kerak. Daraxtlar va o‘tlarning faol gullash davrida allergiya bilan og‘rigan odamlar yurishni cheklashlari, gulchanglardan himoya qilish uchun quyoshdan saqlaydigan ko‘zoynak, tibbiy niqob taqishi, uyda derazalarni yopish va namlagichlardan foydalanishlari kerak. Tez-tez dush qabul qilish, tozalashni amalga oshirish va simptomlarni yo‘qotish uchun to‘g‘ri dori vositalarini tanlash kerak: teri, kiyim va xonada allergenlar qanchalik kam bo‘lsa, salomatlik holati shunchalik yaxshi bo‘ladi.
Toqat qilishni to‘xtating: mas’uliyatli davo choralari
Pollinoz ko‘rinadigan darajada zararsiz emas: agar mavsumiy allergiya davolanmasa, alomatlar kuchayadi va uzoqroq davom etadi. Asoratlarning rivojlanish xavfi ortadi, shish, astma va bronxit sog‘liqqa mas’uliyat bilan yondashish uchun yetarli sababdir.
Afsuski, allergiya surunkali kasallik bo‘lib, uni butunlay davolab bo‘lmaydi, lekin xavflarni sezilarli darajada kamaytirish mumkin: albatta, shifokor yordamida qanday dori vositalarini qabul qilishni maslahatlashish lozim.
Simptomlarni o‘rganish muhimligi mas’uliyat bilan o‘z-o‘zini davolash (RSL) konsepsiyasida ham qayd etilgan. U sog‘lom bo‘lishni xohlaydigan har bir kishi uchun bir nechta oddiy, ammo muhim tamoyillarni o‘z ichiga oladi: o‘z vaqtida ko‘rikdan o‘tish va shifokorning ko‘rsatmalariga amal qilish, dori vositalarini tanlashda farmatsevt bilan maslahatlash, preparat bo‘yicha ko‘rsatmalarni diqqat bilan o‘qib chiqish va sog‘lom turmush tarzini olib borish kerak. Har qanday holatda allergiya, shamollash, kuyish yoki oshqozon buzilishidan qat’i nazar dori-darmon bo‘yicha ko‘rsatmalar va shifokor tavsiyalariga amal qilish kerak.